गैस से भरा टैंकर ट्रक से टकराया, 5 घंटे जीटी रोड बंद
जीटी रोड पर टैंकर, बस ट्रक भिड़े, 11 जख्मी
भास्कर न्यूज | कुरुक्षेत्र-पिपली
जीटीरोडपहले तो बीती रात खाली गैस टैंकर बस और ट्रक के बीच भिड़ंत ने पुलिस प्रशासन की सांसें फुला दी। इस घटना से बाधित जीटी रोड को कुछ ही देर में खोल दिया गया था। लेकिन बुधवार बाद दोपहर करीब तीन बजे एक गैस टैंकर कोलापुर मोड के निकट ट्रक से भिड़ गया। भिड़ंत के बाद गैस रिसाव शुरू हो गया। पता चलते ही पुलिस प्रशासन में भी हड़कंप मच गया।
डीसी सुमेधा कटारिया, एसडीएम नरेंद्रपाल मलिक डीएसपी नुपूर बिश्नोई समेत आलाधिकारी मौके पर पहुंचे। एहतियात के तौर पर जीटी रोड बंद कर दिया गया। पहले यही माना जा रहा था कि यह एलपीजी का टैंकर है।
हालांकि, बाद में पता चला कि इसमें पैंटेन एसिड नामक गैस थी। यह एलपीजी की तरह घातक ज्यादा ज्वलनशील नहीं है। लेकिन इससे भी आग लगने का खतरा रहता है। इसके अलावा देर रात करीब आठ बजे जाकर जीटी रोड पर एकतरफा यातायात शुरू किया गया। जबकि इससे पहले ट्रैफिक को डायवर्ट कर जीटी रोड के लिंक मार्गों से वाहनों को निकाला गया।
पिपली| मंगलवारको रात के समय सड़क हादसे में क्षतिग्रस्त हुए वाहन।
कुरुक्षेत्र| गांवकोलापुर के सामने मोड़ पर गैस से भरा क्षतिग्रस्त टैंकर।
कुरुक्षेत्र| जीटीरोड पर हादसे की वजह से वाहनों का रूट बदलने पर सड़क पर लगा जाम।
पानीपत से पहंुची टीम, समय रहते लीकेज को रोका
पानीपतसे एसके शर्मा, वीके आनंद, योगेंद्र दहिया, एमएस खेकर इंडियन आॅयल से अजय कुमार की टीम टीम ने बताया कि इसमें पैंटेन एसिड है। इससे अन्य गैस तैयार की जाती है। हालांकि, यह एलपीजी की तरह ज्यादा ज्वलनशील नहीं है। लेकिन इससे भी आग का खतरा रहता है। गनीमत रही कि लीकेज ज्यादा नहीं थी। इसे समय रहते स्थानीय फायर ब्रिगेड की टीम ने ही रोक दिया था।
ट्रैफिक पुलिस ने हाइवे को बंद कर ट्रैफिक को किया डायवर्ट
इसकेबाद एहतियात बरतते हुए तुरंत जीटी रोड पर शाहाबाद से पिपली के बीच ट्रैफिक रोक दिया गया। अंबाला के लिए ट्रैफिक को पिपली लाडवा रोड से डायवर्ट किया। ऐसे ही दिल्ली के लिए शाहाबाद से बराड़ा लाडवा इंद्री होते हुए ट्रैफिक निकाला गया। जिसके चलते उक्त मार्गों पर जाम जैसे हालात रहे।
अन्य वाहनों में सवार लोगों की अटकी सांसें, थम गया जीटी रोड
पताचलते ही पुलिस मौके पर पहुंची। टक्कर के चलते टैंकर से गैस की बदबू आती देख पुलिस भी अलर्ट हो गई। पहले यही समझा कि इसमें एलपीजी गैस है। उधर, टैंकर चालक भी कैबिन में फंसा था। ट्रैफिक पुलिस कांस्टेबल जगतार सिंह ने किसी तरह चालक को बाहर निकाला। इसके चलते उसके हाथ पर भी चोट लगी। घायल चालक को तुरंत अस्पताल पहुंचाया।
एनएच-1 पर सीमेंट से लदे ट्रक में पीछे से भिड़ा गैस का टैंकर
बतायाजाता है कि पुणे से दत्ता हाइड्रो कैमिकल का यह टैंकर पुणे से नालागढ़, हिमाचल की तरफ जा रहा था। करीब तीन बजे जैसे ही टैंकर कोलापुर मोड पर पहुंचा। तभी आगे चल रहे सीमेंट लदे एक ट्रक का टायर फट गया। जिसके चलते ट्रक चालक ने अचानक से ब्रेक लगा दिए। इसी बीच तेजगति में रहा उक्त टैंकर पीछे से ट्रक में जा भिड़ा।
पांच घंटे बाद खोला एकतरफा ट्रैफिक, देर रात तक काम जारी
पूर्वमें पानीपत के निकट इस तरह एलपीजी गैस टैंकर से गैस रिसाव होने के चलते भयंकर तबाही मच चुकी थी। इसे देखते हुए आसपास के एरिया में सभी ढाबों और पेट्रोल पंपों को बंद करा दिया गया था। तीन बजे से रात आठ बजे तक ट्रैफिक बंद रखा। रात करीब सवा आठ बजे अंबाला-दिल्ली की तरफ ट्रैफिक चालू कर दिया। देर रात तक टैंकर को सीधा करने की कवायद जारी थी।
{टैंकर ड्राइवर को निकालते समय पुलिसकर्मी जख्मी, जीटी रोड पर बड़ा हादसा होने से टला
{अधिकारियों ने बनाए रखी नजर, पैंटेन एसिड का है टैंकर की जानकारी होने पर एकतरफा यातायात किया शुरू
पिपली| जीटीरोड पर एक होटल के नजदीक मंगलवार देर रात एक एलपीजी टैंकर रोडवेज बस और ट्रक के बीच भिड़ंत हो गई। गनीमत रही कि उक्त गैस टैंकर खाली था। जिसके चलते कोई बड़ा हादसा नहीं हुआ। लेकिन इस घटना में बस सवार करीब 11 लोगों को चोटें लगी। सूचना पर पुलिस मौके पर पहुंची। घायलों को अस्पताल पहुंचाया गया। जहां से मरहम पट्टी के बाद उन्हें छुट्टी मिल गई। इस दौरान करीब एक घंटा जीटी रोड पर यातायात बाधित रहा।
हादसा रात करीब साढ़े 11 बजे हुआ। पिपली से अंबाला की ओर जा रहा खाली एलपीजी गैस टैंकर अचानक अनियंत्रित होकर डिवाइडर तोड़ते हुए दूसरी साइड में गया। जिससे अंबाला से पिपली की तरफ रही पंजाब रोडवेज की बस से टकरा गया। इसी बीच पीछे से रहे एक ट्रक भी बस में जा भिड़ा। घटना के बाद बस में चीख पुकार मच गई। बस फरीदकोट से दिल्ली जा रही थी।
रोकनापड़ा ट्रैफिक: सूचनापर डीएसपी हेडक्वार्टर, प्रबंधक थाना सदर पिपली, निरीक्षक यातायात पुलिस बल सहित मौके पर पहुंचे। फायर ब्रिगेड की गाड़ी और क्रेन मंगवाई गई। हालांकि, उक्त टैंकर खाली होने से पुलिस प्रशासन ने राहत की सांस ली। लेकिन इससे पहले एहतियात के तौर पर ट्रैफिक को पिपली शाहाबाद में रोक कर डायवर्ट किया गया। पिपली थाना प्रभारी प्रतीक कुमार ने बताया कि इस घटना में करीब 11 लोगों को चोट लगी। गनीमत रही कि कोई गंभीर रूप से जख्मी नहीं हुआ। पुलिस ने सभी घायलों को अस्पताल पहुंचाया। एक की हालत नाजुक देखते हुए पीजीआई रेफर किया गया। घायलों में बस चालक दलविंद्र सिंह, सुनील, कपिल, संजय, अशोक, जगजोत सिंह, वीरपाल सिंह, बलराज, जितेंद्र सिंह आदि शामिल हैं।
hin_Deva bho_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva